
Comisia pentru buget, 

finanţe şi bănci

Bucureşti,         08.04.2002        

Nr. 22/763

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr. 75/2001 privind organizarea şi funcţionarea cazierului fiscal, cu care comisia noastră a fost sesizată în fond cu adresa Biroului Permanent nr. 592 din 22 octombrie 2001.

PREŞEDINTE,

Prof. dr. Florin Georgescu

Comisia pentru buget, 

finanţe şi bănci

Bucureşti,            08.04.2002       

Nr.  763

RAPORT

asupra proiectului de Lege privind aprobarea Ordonanţei Guvernului nr. 75/2001 

privind organizarea şi funcţionarea cazierului fiscal

Cu adresa nr. 592 din 22 octombrie 2001, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr. 75/2001 privind organizarea şi funcţionarea cazierului fiscal.

La întocmirea proiectului de Lege s-au avut în vedere avizele primite de la Comisia juridică, de disciplină şi imunităţi precum şi avizul Consiliului Legislativ.

La lucrările comisiei au participat  toţi membrii comisiei – 25.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort, doamna Tanţi Anghel, director în cadrul Ministerului Finanţelor Publice, şi domnul Hofnăr Robert, director în cadrul Ministerului Finanţelor Publice, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 15 octombrie 2001.

Prezentul proiect de Lege face parte din categoria legilor ordinare.

I. AMENDAMENTE ADMISE

În urma dezbaterii din ziua de 28 martie 2002, Comisia propune adoptarea proiectului de lege cu următoarele amendamente:

Nr.

crt.
Text iniţial
Amendamentul propus şi autorul acestuia
Motivare

1.
Art.1

“În scopul prevenirii şi combaterii evaziunii fiscale, precum şi în scopul întăririi administrării impozitelor şi taxelor datorate bugetului de stat se organizează cazierul fiscal al contribuabililor ca mijloc de evidenţă şi urmărire a contribuabililor cu risc fiscal ridicat.”

(forma prezentată de Guvern)
Articolul 1 va avea următorul cuprins:

“În scopul prevenirii şi combaterii evaziunii fiscale, precum şi în scopul întăririi administrării impozitelor şi taxelor datorate bugetului de stat se organizează cazierul fiscal al contribuabililor ca mijloc de evidenţă şi urmărire a disciplinei financiare a contribuabililor.”

Autor: Dl. Deputat Florin Georgescu - PSD
Noţiunea de risc fiscal ridicat este subiectivă şi greu de cuantificat.

2.
Art.2

“În cazierul fiscal se ţine evidenţa persoanelor fizice şi juridice, precum şi a asociaţilor, acţionarilor şi reprezentanţilor legali ai persoanelor juridice, care au săvârşit fapte sancţionate de legile financiar/fiscale şi vamale sau care privesc disciplina financiar-fiscală, denumiţi în continuare contribuabili.”

(forma prezentată de Guvern)
Articolul 2 va avea următorul cuprins:

“În cazierul fiscal se ţine evidenţa persoanelor fizice şi juridice, precum şi a asociaţilor, acţionarilor şi reprezentanţilor legali ai persoanelor juridice, care au săvârşit fapte sancţionate de legile financiare,  vamale, precum şi cele care privesc disciplina financiară, denumiţi în continuare contribuabili.”

Autor: Dl. Deputat Florin Georgescu - PSD
E redundant.

Disciplina financiară include şi modalităţile de îndeplinire de către contribuabili a celorlalte obligaţii care le revin în legătură cu înregistrarea, declararea fiscală şi plata.

3. 
Art.4. lit.a) şi b)

“În cazierul fiscal se înscriu date privind:

a) sancţiuni aplicate contribuabililor pentru săvârşirea faptelor prevăzute la art.2;”

b) măsuri de executare silită aplicate contribuabililor în legătură cu faptele prevăzute la art.2.”

(forma prezentată de Guvern)


Articolul 4 litera va avea următorul cuprins:

“(1) În cazierul fiscal se înscriu date privind:

a) sancţiuni aplicate contribuabililor pentru săvârşirea faptelor prevăzute la art.2, rămase definitive şi irevocabile potrivit prevederilor legale în vigoare;

b) măsuri de executare silită aplicate contribuabililor în legătură cu faptele prevăzute la art.2, rămase definitive şi irevocabile potrivit prevederilor legale în vigoare;

(2) Înscrierea datelor în cazierul fiscal se face pe baza documentelor rămase definitive şi irevocabile potrivit legislaţiei în vigoare.”

Autor: Dl. deputat Florin Georgescu - PSD
Înscrierea în cazierul fiscal se face numai după rămânerea definitivă a actelor respective.

Corelare cu textul amendat la alin.(1).

4.
Pct.1. La articolul 5, alineatul (1) va avea următorul cuprins:

“(1) În cazierul fiscal se înscriu, în mod provizoriu, până la soluţionarea definitivă a cauzei, date privind contribuabilii faţă de care s-au dispus măsuri în legătură cu faptele prevăzute la art.2. Măsurile dispuse pot fi contestate potrivit legii şi se şterg din evidenţă după soluţionarea definitivă a contestaţiilor dacă prin hotărâre s-a dispus că acestea au fost anulate.”

(forma adoptată de Senat)

(2) Înscrierile provizorii pentru care nu s-au primit comunicări de soluţionare definitivă timp de 10 ani de la înregistrare se şterg din evidenţe la împlinirea acestui termen.

 (3) În cazierul fiscal se înscriu provizoriu şi menţiuni referitoare la contribuabilii care cesionează părţi sociale/acţiuni, în cazul societăţilor comerciale cu datorii la bugetul de stat care depăşesc valoarea capitalului social.”

(forma prezentată de Guvern)
Pct. 1. Articolul 5 va avea următorul cuprins:

“Până la rămânerea definitivă a documentelor prevăzute la art.4, Ministerul finanţelor Publice va organiza o evidenţă separată, operativă pentru urmărirea derulării fazelor procedurale prevăzute de lege. 

 Datele sunt supuse secretului fiscal potrivit legii.”

Autor: Dl. deputat Florin Georgescu – PSD

Se abrogă.

Se abrogă.


În această perioadă tranzitorie este necesară o prevedere legală.

Prevederea privind înscrierile provizorii nu sunt necesare întrucât s-au reglementat la amendamentul propus anterior.

Idem



5.
Art.6.

“(1) Înscrierea datelor prevăzute la art.4 sau înscrierile provizorii menţionate la art.5 se fac în baza următoarelor documente:

a) extrasele de pe hotărârile judecătoreşti definitive, transmise de instanţele judecătoreşti Ministerului Finanţelor Publice;

b) extrasele de pe deciziile de soluţionare a contestaţiilor rămase definitive prin neexercitarea căilor de atac;

c) actele/documentele întocmite de organele fiscale şi vamale din subordinea Ministerului Finanţelor Publice prin care se consemnează datele şi informaţiile prevăzute la art.2 şi art.4;

d) acte ale altor organe competente să constate fapte prevăzute la art.2 şi să aplice sancţiuni.

(2) În scopul completării cazierului fiscal organele fiscale pot solicita Inspectoratului General de Poliţie şi unităţilor teritoriale ale acestuia extras de pe cazierul judiciar al contribuabililor care au săvârşit faptele prevăzute la art.2.

 (3) documentele prevăzute la alin.(2) se comunică în termen de 15 zile de la data solicitării acestora. Pentru aceste solicitări nu se percept taxe de timbru.”

(forma prezentată de Guvern)
Articolul 6 va avea următorul cuprins:

“(1) Înscrierea datelor prevăzute la art.4 se fac în baza următoarelor documente:

a) extrasele de pe hotărârile judecătoreşti definitive, transmise de instanţele judecătoreşti Ministerului Finanţelor Publice;

b) extrasele de pe deciziile de soluţionare a contestaţiilor rămase definitive prin neexercitarea căilor de atac;

c) actele/documentele întocmite de organele fiscale şi vamale din subordinea Ministerului Finanţelor Publice, rămase definitive, prin care se consemnează datele şi informaţiile prevăzute la art.2 şi art.4;

d) acte ale altor organe competente, rămase definitive, să constate fapte prevăzute la art.2 şi să aplice sancţiuni.

 (2) În scopul completării cazierului fiscal organele fiscale pot solicita Inspectoratului General de Poliţie şi unităţilor teritoriale ale acestuia extras de pe cazierul judiciar al contribuabililor care au săvârşit faptele prevăzute la art.2.

 (3) documentele prevăzute la alin.(2) se comunică în termen de 30 zile de la data solicitării acestora. Pentru aceste solicitări nu se percept taxe de timbru.”

Autor: Dl. deputat Florin Georgescu
Corelare cu amendamentul nr. 4 din prezentul raport.

Corelare cu prevederile art.4 alin.(1) şi alin.(2).

Termenul propus se referă la o aplicabilitate mai realistă.

6.
Art.7 alin.(1)

 “(1) Contribuabilii care au înscrise date în cazierul fiscal sau pentru care s-au făcut înscrieri provizorii se scot din evidenţă dacă se află în următoarele situaţii:”

(forma prezentată de Guvern)
Alineatul (1) al articolului 7 va avea următorul cuprins:

“(1) Contribuabilii care au înscrise date în cazierul fiscal se scot din evidenţă dacă se află în următoarele situaţii:”


Prevederile referitoare la “înscrieri provizorii” au fost eliminate din textul Legii pentru a evita ambiguităţile în aplicarea legii.

7.
Pct.2. La articolul 7 alineatul 1, literele c)şi e) vor avea următorul cuprins:

“c) nu au mai săvârşit fapte de natura celor prevăzute la art.2 într-o perioadă de 10 ani de la data rămânerii definitive a actului prin care au fost sancţionate aceste fapte;

…..

 e) în cazul achitării datoriilor prevăzute la art.5 alin.(3) stabilite pe bază de documente oficiale.”

(forma adoptată de Senat)
Pct.2. La articolul 7 alineatul 1, literele c) şi e) vor avea următorul cuprins:

“c) nu au mai săvârşit fapte de natura celor prevăzute la art.2 într-o perioadă de 5 ani de la data rămânerii definitive a actului prin care au fost sancţionate aceste fapte;

 e) Se abrogă.


În cuprinsul textului se face referire la art.5 alin.(3) pentru care s-a propus abrogarea.

8.
Pct.3. La articolul 8, alineatul (1) va avea următorul cuprins:

“(1) Prezentarea certificatului de cazier fiscal este obligatorie în următoarele situaţii:

a) la înfiinţarea societăţilor comerciale de către asociaţi, acţionari şi reprezentanţii legali desemnaţi;

b) la înfiinţarea asociaţiilor şi fundaţiilor de către asociaţi sau membrii fondatori ai acestora;

c) la autorizarea exercitării unei activităţi independente de către solicitanţi.”

(forma adoptată de Senat)

2) Contribuabilii au dreptul să solicite şi să obţină certificate de cazier fiscal conţinând datele înscrise în cazierul fiscal propriu, în condiţiile prezentei ordonanţe.

(3) La solicitarea expresă a contribuabililor, certificatul de cazier fiscal poate fi eliberat în formă simplificată, care să ateste numai dacă aceştia figurează sau nu în evidenţa cazierului fiscal.

(forma prezentată de Guvern).
Articolul 8 alineatele (2) şi (3) vor avea următorul cuprins:

- nemodificat

- nemodificat

- nemodificat

- nemodificat

“(2) Judecătorul delegat nu va dispune acţiunile de la lit.a), b) şi c) în cazul în care în cazierul fiscal există înscrise fapte de natură penală.

 (3) Certificatele de cazier fiscal se vor elibera după 6 luni de la data intrării în vigoare a prezentei legi.”

Se consideră că doar săvârşirea unor fapte de natură penală pot fi condiţii obiective de limitare a dreptului la libera iniţiativă.

9.
Pct.4. La articolul 8, după alineatul (5) se introduce un nou alineat nou, alin.(6), care va avea următorul cuprins:

“(6) La solicitarea unei persoane fizice sau juridice care dovedeşte un interes legitim se eliberează extras după cazierul fiscal. Refuzul eliberării poate fi atacat în condiţiile legii contenciosului administrativ, în termen de trei zile, fără procedura prealabilă şi instanţa se pronunţă în termen de 5 zile, cu citarea părţilor, prin hotărâre definitivă şi irevocabilă.”

(forma adoptată de Senat)
Se abrogă.
Dovedirea faptului că există un interes legitim din partea unei terţe persoane, altele decât cele prevăzute expres de ordonanţă, este dificil de stabilit pe cale administrativă.

10.
Art.9 alin.(1)

“(1) Certificatul de cazier fiscal este valabil 30 de zile de la data emiterii şi numai în scopul în care a fost eliberat.”

(forma prezentată de Guvern)
Articolul 9, alineatul (1) va avea următorul cuprins:

“(1) Certificatul de cazier fiscal este valabil 15 zile de la data emiterii şi numai în scopul în care a fost eliberat.”

Autor: Dl. deputat Florin Georgescu - PSD
Perioada de 30 de zile este prea mare şi se pot produce fapte de natura celor sancţionate de lege.



11.
Pct.6. Articolul 13 va avea următorul cuprins:

“Prezenta ordonanţă intră în vigoare pe data publicării în Monitorul Oficial al României, Partea I şi se pune în aplicare la 1 ianuarie 2002."
Articolul 13 va avea următorul cuprins:

“Prezenta ordonanţă intră în vigoare la 60 de zile de la data publicării în Monitorul Oficial al României, Partea I, şi se aplică faptelor constatate prin acte încheiate începând cu această dată, chiar dacă faptele au fost săvârşite în perioade anterioare intrării în vigoare a prezentei ordonanţe, dacă la acel moment ele au fost comise cu nerespectarea prevederilor legale în vigoare la acea dată.”


Corelare cu prevederile Ordonanţei urgenţă a Guvernului nr. 190/2001 pentru modificarea art.13 din Ordonanţa Guvernului nr.75/2001 privind cazierul fiscal.

II. AMENDAMENTE RESPINSE

În cursul dezbaterii, Comisia a respins următoarele amendamente:

Nr. crt.
Text iniţial
Amendamentul propus

şi autorul acestuia
Motivare

1. 
Art.1 alin.(2) nou
Articolul 1 se completează cu un nou alineat (2), care va avea următorul cuprins:

“(2) Riscul fiscal ridicat indică nivelul prejudiciului financiar-fiscal cauzat prin faptele şi actele de indisciplină financiar-fiscală săvârşite de persoanele fizice şi juridice, prejudicii care reprezintă o pondere de …% din totalul obligaţiilor datorate.”

Autor: dl. deputat Akos Birtalan – Grup Parlamentar UDMR
a) Argumente pentru susţinerea amendamentelor:
- Este obligatorie definirea conceptului “risc fiscal ridicat” care stă la baza întregii legi.

b) argumente pentru respingerea amendamentelor:
Riscul fiscal ridicat este dificil de cuantificat deoarece se iau în calcul mai mulţi factori legaţi de posibilităţile economice şi financiare.

2.
Art.2. alin.(2) şi (3) noi
Articolul 2 se completează cu două noi alineate, (2) şi (3), care vor avea următorul cuprins:

“(2) În sensul prezentei legi indisciplina financiară reprezintă neplata obligaţiilor datorate timp de o lună faţă de termenul legal scadent.

 (3) În cazierul fiscal va fi delimitată şi evidenţiată responsabilitatea individuală a persoanelor fizice de cea a persoanei juridice la care sunt asociaţi, acţionari sau reprezentanţi legali, după caz, persoane care au contribuit la săvârşirea faptelor şi actelor prevăzute la alin.(1)”.

Autor: dl. deputat Akos Birtalan – Grup Parlamentar UDMR
a) Argumente pentru susţinerea amendamentelor:
- trebuie să fie delimitată responsabilitatea celor care au contribuit la săvârşirea unor fapte sancţionate de legislaţia financiar-fiscală şi vamală de cea a persoanelor care s-au împotrivit luării unor astfel de decizii sau sunt numai executante ale acestora (de exemplu: acţionarii aflaţi în minoritate la luarea unei decizii, directorul economic al unei societăţi).

b) argumente pentru respingerea amendamentelor:

Noţiunea de disciplină financiară are o sferă mai largă decât neplata, care este doar o componentă a acesteia, incluzând şi obligaţiile care le revin în legătură cu înregistrarea, declararea fiscală şi plata.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

Consilieri  parlamentari:

Onete Alexandru

Bărdiţă Mariana

